132 
ned mod Bunden med dens kraftige, tykke Fontinalistæpper, der 
gemte en Hærskare af overvintrende Organismer. I April Maaned, 
saa snart Isen var af Vandet, fandt jeg atter særdeles hyppig 
denne Form, der efter dette synes at overvintre som fuldt udviklet 
Dyr; hvorvidt den ligger i Dvale, eller den kun har forflyttet sine 
Jagtrevirer fra Søens Overflade til dens Bund, er tvivlsomt; 
dog er dette sidste rimeligvis Tilfældet; thi et Par Gange har jeg 
nemlig taget denne Art i Januar Maaned i de pelagiske Net i 
Aaerne. 
Naar Spørgsmaalet imidlertid bliver, hvorledes overvintrer den 
hele store Hovedmasse af vore Midder, hvorledes overvintrer Arrze- 
nurus-Arterne, de mangfoldige Nesæa-Årter, Limnesia, Hydrocoreuthes, 
da vide vi endnu intet som helst. Jeg har set disse Former i 
Mængde optræde i Maj Maaned, samlet i Sommerens Løb et stort 
Materiale og set de mangfoldige Former ofte i Løbet af en 3 Dages 
Tid næsten fuldkomment forsvinde, uden at jeg har været i Stand 
til at se, hvor de bleve af. At nogle af disse overvintre, 
jagende efter Føde, er sikkert; thi røde Vandmidder ere sete 
gennem Isen. 
Crustaceer. Vi have alt i det foregaaende set, at Hoved- 
massen af Overfladens Daphnider uddør om Vinteren, og at 
væsentlig de i Ephippierne bevarede Æg repræsentere disse Former 
påa denne Aarstid i vore ferske Vande. Naar fremdeles Phyl/opoda 
branchiopoda undtages, findes imidlertid alle andre Crustacegrupper 
i lige saa høj Grad befolkende Vandene om Vinteren som om Som- 
meren. Hvad specielt Phyllopoda branchiopoda angaar, er det jo 
i alt Fald i vort Klima ikke Vinterkulden, der influerer paa deres 
Livsløb; thi saavel Apodider som Branchiopodiderne ere i Alminde- 
lighed uddøde allerede i Juli Maaned, og det er kun Efternølere, 
der endnu findes i August; da deres egentlige Hjem jo er de flade 
Damme, dræbes de fleste, naar den brændende Sommersol lægger 
disse tørre, og kun de, der leve i dybere Vande, holde sig ind i 
… Efteraaret. Det er disse, der udmærke sig ved deres betydelige 
Størrelse (se iøvrigt ,, Grønlands Ferskvandsentomostraca" S. 92—94). 
